section_heading: Povijest
paragraph_text: Nogometni klub Vupik osnovan je 1963. godine kao radnički klub u kojem su igrali radnici vukovarskog poljoprivredno-industrijskog kombinata. Prvobitno ime kluba je bilo PIK Vukovar, a do 1991. godine igrao je na terenu u vukovarskom naselju Jakobovac. U periodu od 1991. do 2001. klub nije djelovao. Do 2012. godine i preseljenja kluba u Bobotu, klub je igrao na nekoliko stadiona u Vukovaru. Danas klub svoje utakmice igra na stadionu u Boboti.